ക്രിക്കറ്റ് ഓസ്ട്രേലിയ തെരഞ്ഞെടുത്ത 2018ലെ ഏറ്റവും മികച്ച ഏകദിന ടീമിന്റെ നായകനായി ഇന്ത്യൻ ക്യാപ്റ്റൻ വിരാട് കോലി . ക്രിക്കറ്റ് ഓസ്ട്രേലിയ പ്രഖ്യാപിച്ച ടീമിൽ ഇന്ത്യയിൽ നിന്ന് കോലിയെക്കൂടാതെ മൂന്ന് പേർ കൂടിയുണ്ട് . ഏകദിന ടീം വൈസ് ക്യാപ്റ്റൻരോഹിത് ശർമ , സ്പിന്നർ കുൽദീപ് യാദവ് , പേസർ ജസ്പ്രീത് ബൂംമ്ര എന്നിവരാണ് ക്രിക്കറ്റ് ഓസ്ട്രേലിയയുടെ 2018ലെ ഏകദിന ടീമിൽ ഇടം നേടിയ ഇന്ത്യക്കാർ . ഇംഗ്ലണ്ടിന്റെ ജോണി ബെയർസ്റ്റോക്ക് ഒപ്പം രോഹിത് തന്നെയാണ് ടീമിന്റെ ഓപ്പണർ . 2018ൽ കളിച്ച 14 ഏകദിനങ്ങളിൽ നിന്ന് 133.55 ശരാശരിയിൽ 1200 റൺസാണ് കോലി അടിച്ചുകൂട്ടിയത് . ഇതിൽ ആറ് സെഞ്ചുറികളും ഉൾപ്പെടുന്നു . 19 ഏകദിനങ്ങൾ കളിച്ച രോഹിത് 73.57 ശരാശരിയിൽ 1030 റൺസടിച്ചു . ഇവർക്ക് പുറമെ ഇംഗ്ലണ്ട് ടെസ്റ്റ് ടീം നായകൻ ജോ റൂട്ട് , വെസ്റ്റ് ഇൻഡീസിന്റെ ഷിമ്രോൺ ഹെറ്റ്മെയർ , ഇംഗ്ലണ്ടിന്റെ ജോസ് ബട്ലർ , ശ്രീലങ്കയുടെ തിസാര പെരേര , അഫ്ഗാനിസ്ഥാന്റെ റാഷിദ് ഖാൻ , ബംഗ്ലാദേശിന്റെ മുസ്തഫിസുർ റഹ്മാൻ എന്നിവരാണ് ക്രിക്കറ്റ് ഓസ്ട്രേലിയ തെരഞ്ഞെടുത്ത 2018ലെ ഏകദിന ടീമിലുള്ളത് . ഒറ്റ ഓസ്ട്രേലിയൻ താരം പോലും ടീമിൽ ഇല്ലെന്നതും ശ്രദ്ധേയമാണ് .